แฟนๆ ตั้งตารอ 13 ต.ค.วางแผง ไทยรัฐฉบับพิเศษ ส่งใจสู่ฟ้าอาลัยพ่อ 
แผงขาย ร้านค้าเตรียมพร้อมจำหน่าย หนังสือพิมพ์ไทยรัฐฉบับพิเศษ ส่งใจสู่ฟ้าอาลัยพ่อ ทั้ง 15 ฉบับ พิมพ์ปกพระบรมฉายาสาทิสลักษณ์ ในหลวง รัชกาลที่ 9 จากผลงานของศิลปินแห่งชาติ และศิลปินชื่อดัง คาด 13 ต.ค ต่อแถวซื้อเหมือนฉบับครบ 100 วัน แห่งความอาลัย ,วันที่ 11 ต.ค. 60 ผู้สื่อข่าวได้เดินทางไปยังร้านอิ้วเซ้ง ซึ่งเป็นตัวแทนจำหน่ายหนังสือพิมพ์ไทยรัฐ ประจำอำเภอปักธงชัย จ.นครราชสีมา พบว่าทางร้านได้ติดโปสเตอร์ตัวอย่างของหนังสือพิมพ์ไทยรัฐฉบับพิเศษ ส่งใจสู่ฟ้าอาลัยพ่อ ทั้ง 15 ฉบับ พิมพ์ปกพระบรมฉายาสาทิสลักษณ์ ในหลวง รัชกาลที่ 9 จากผลงานของศิลปินแห่งชาติ และศิลปินชื่อดัง 14 ศิลปิน เพื่อแจ้งให้ผู้ที่พบเห็น และขาประจำหนังสือพิมพ์ได้รู้โดยทั่วกัน,น.ส.วิจิตรา จริยะโกศล เจ้าของร้านอิ้วเซ้ง ตัวแทนจำหน่ายหนังสือพิมพ์ไทยรัฐ ประจำอำเภอปักธงชัย กล่าวว่า ขณะนี้มีประชาชนที่สนใจ ไทยรัฐฉบับพิเศษเริ่มมาสอบถามกันบ้างแล้ว ซึ่งคาดว่าเช้าวันที่ 13 ต.ค.60 ที่จะถึงนี้ จะมีประชาชนมาเข้าแถวซื้อหนังสือพิมพ์ฉบับพิเศษ ส่งใจสู่ฟ้าอาลัยพ่อหลวง เป็นจำนวนมากเหมือนครั้งที่มาเข้าคิวซื้อฉบับพิเศษ เนื่องในวาระครบ 100 วัน แห่งความอาลัย 20 มกราคม 2560 ที่ผ่านมา. 
แผงขาย ร้านค้าเตรียมพร้อมจำหน่าย หนังสือพิมพ์ไทยรัฐฉบับพิเศษ ส่งใจสู่ฟ้าอาลัยพ่อ ทั้ง 15 ฉบับ พิมพ์ปกพระบรมฉายาสาทิสลักษณ์ ในหลวง รัชกาลที่ 9 จากผลงานของศิลปินแห่งชาติ และศิลปินชื่อดัง คาด13ต.ค ต่อแถวซื้อเหมือนฉบับครบ100วัน
ไทยรัฐฉบับพิเศษ,ส่งใจสู่ฟ้าอาลัยพ่อ,ไทยรัฐฉบับพิเศษส่งใจสู่ฟ้าอาลัยพ่อ,งานพระราชพิธีถวายพระเพลิงพระบรมศพ,รัชกาลที่9,ข่าวทั่วไป